Laima Ivanovienė

Laima Ivanovienė (g. 1952 m. gruodžio 21 d. Kaunas) – Lietuvos  biochemikė, biomedicinos mokslų daktarė, LSMU profesorė.

Biografija 
1975 m. baigė Kauno medicinos institutą, 1981 m. biologijos mokslų kandidatė.

Nuo 1975 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) mokslo darbuotoja, nuo 1987 m. dėstytoja, nuo 2004 m. Biochemijos katedros vedėja; nuo 2003 m. profesorė. Stažavo 1996 m. Lidso ir 2003 m. Kembridžo universitete. LSMU Medicinos akademijos Medicinos fakulteto Kardiologijos instituto tarybos narė.

Mokslinė veikla 
Mokslinio darbo svarbiausia sritis – audinių ir ląstelių energijos apykaitos valdymas, ląstelių žūties molekuliniai mechanizmai. Paskelbė 43 mokslinius straipsnius. Parašė, su kitais, mokomųjų knygų.

Bibliografija 
 Angliavandenilių apykaita 2000 m.
 Cukrinio diabeto biochemija 2006 m.
 Biologinių struktūrų chemija (vadovėlis), 2001 m. 2 leid. 2002 m.
 Fermentai ir vitaminai (vadovėlis), 2001 m. 2 leid. 2002 m.
 Audinių ir organų sistemų biochemija (vadovėlis), 2003 m.
 Biochemija, vadovėlis, 2003 m., 2 leid. 2006 m.
 Lipidų apykaitos patologijos biochemija (vadovėlis), 2007 m.
 Angliavandenių apykaitos patologijos biochemija (vadovėlis), 2008 m.
 Baltymų ir kitų azotinių medžiagų apykaitos patologijos biochemija (vadovėlis), 2008 m.

Šaltiniai 

Lietuvos biochemikai
Lietuvos pedagogai